Στις το Συμβούλιο της Ευρωπαϊκής Ένωσης υιοθέτησε την κοινή δράση 2005/797/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS). Το επιχειρησιακό στάδιο της EUPOL COPPS άρχισε την . Με την απόφαση 2013/354/ΚΕΠΠΑ συνεχίστηκε η EUPOL COPPS από την . Η απόφαση τροποποιήθηκε αρκετές φορές με σκοπό την παράταση της EUPOL COPPS. Η τελευταία τροποποίηση, η οποία θεσπίστηκε από την απόφαση (ΚΕΠΠΑ) 2025/1284 του Συμβουλίου, παρατείνει την εντολή έως την . Σκοπός της EUPOL COPPS είναι να συμβάλει στη θέσπιση βιώσιμων και αποτελεσματικών ρυθμίσεων αστυνόμευσης υπό παλαιστινιακή αρμοδιότητα σύμφωνα με τα καλύτερα διεθνή πρότυπα, σε συνεργασία με τα προγράμματα δημιουργίας υποδομής της Ευρωπαϊκής Ένωσης, καθώς και με άλλες διεθνείς προσπάθειες στο ευρύτερο πλαίσιο του τομέα ασφάλειας, συμπεριλαμβανομένης της μεταρρύθμισης της ποινικής δικαιοσύνης. Ο ρόλος της αποστολής είναι: να συνδράμει την Παλαιστινιακή Πολιτική Αστυνομία (ΠΠΑ) στην εκτέλεση του προγράμματος ανάπτυξης παρέχοντας συμβουλές και στενή καθοδήγηση στην ΠΠΑ, ειδικότερα δε τους ανώτερους αξιωματικούς σε επίπεδο περιφέρειας, αρχηγείου και σε υπουργικό επίπεδο· να συνδράμει, παρέχοντας συμβουλές και στενή καθοδήγηση ακόμα και σε υπουργικό επίπεδο, τους θεσμούς της ποινικής δικαιοσύνης και τον παλαιστινιακό δικηγορικό σύλλογο, στην υλοποίηση της στρατηγικής του τομέα της δικαιοσύνης και των διαφόρων θεσμικών σχεδίων που συνδέονται με αυτήν· να συντονίζει, διευκολύνει και παρέχει συμβουλές, κατά περίπτωση, σχετικά με παρεμβάσεις και σχέδια που υλοποιούνται από την ΕΕ, τα κράτη μέλη και τρίτες χώρες, που σχετίζονται με την ΠΠΑ και θεσμούς της ποινικής δικαιοσύνης, καθώς και να προσδιορίζει και να υλοποιεί τα δικά της σχέδια σε τομείς που συνδέονται με την EUPOL COPPS και στηρίζουν τους στόχους της. H δομή διοίκησης και διάρθρωση της αποστολής αναφέρει τα ακόλουθα. Ο Γενικός διευθυντής του αρχηγείου μη στρατιωτικών επιχειρήσεων είναι ο Διοικητής μη στρατιωτικών επιχειρήσεων για την EUPOL COPPS. Ο Διοικητής: ασκεί τη διοίκηση και τον έλεγχο σε στρατηγικό επίπεδο, υπό την πολιτική διοίκηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία του/της Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας· διασφαλίζει την ορθή και αποτελεσματική εφαρμογή των αποφάσεων του Συμβουλίου και της ΕΠΑ όσον αφορά τη διεξαγωγή των επιχειρήσεων· αναφέρεται στο Συμβούλιο μέσω του/της ύπατου εκπροσώπου· έχει συνολική ευθύνη να εξασφαλίζει ότι η ΕΕ ασκεί δεόντως το καθήκον επιμέλειας· διαβουλεύεται τακτικά με τον ειδικό εντεταλμένο της Ευρωπαϊκής Ένωσης για την ειρηνευτική διαδικασία της Μέσης Ανατολής εφόσον απαιτείται. Το σύνολο του αποσπασμένου προσωπικού θα παραμείνει πλήρως υπό τη διοίκηση των εθνικών αρχών του κράτους από το οποίο αποσπάστηκε σύμφωνα με τους εθνικούς κανόνες, του σχετικού θεσμικού οργάνου της ΕΕ ή της Ευρωπαϊκής Υπηρεσίας Εξωτερικής Δράσης (ΕΥΕΔ) αντίστοιχα. Οι αρχές αυτές μεταβιβάζουν τον επιχειρησιακό έλεγχο του προσωπικού τους στον Διοικητή Μη Στρατιωτικής Επιχείρησης. Ο Αρχηγός Αποστολής: είναι υπεύθυνος για την επιτόπια αποστολή, ασκώντας τη διοίκηση και τον έλεγχο στο θέατρο των επιχειρήσεων, είναι άμεσα υπόλογος στον Διοικητή Μη Στρατιωτικών Επιχειρήσεων και ενεργεί σύμφωνα με τις οδηγίες τους· ασκεί τη διοίκηση και τη διοικητική μέριμνα· είναι υπεύθυνος για τον πειθαρχικό έλεγχο του προσωπικού· όσον αφορά το αποσπασμένο προσωπικό, τα πειθαρχικά μέτρα επιβάλλονται από τις εθνικές αρχές, από το αντίστοιχο θεσμικό όργανο της ΕΕ ή από την Ευρωπαϊκή Υπηρεσία Εξωτερικής Δράσης· εκπροσωπεί την EUPOL COPPS στον τομέα των επιχειρήσεων και διασφαλίζει την ορατότητα της αποστολής· λαμβάνει επιτόπου πολιτική καθοδήγηση από τον ειδικό εντεταλμένο της Ευρωπαϊκής Ένωσης για την ειρηνευτική διαδικασία της Μέσης Ανατολής σε διαβούλευση με τους επικεφαλής των αντιπροσωπιών της ΕΕ, με την επιφύλαξη της ιεραρχίας της κοινής πολιτικής ασφάλειας και άμυνας. Υπό την ευθύνη του Συμβουλίου και του ύπατου εκπροσώπου, η ΕΠΑ ασκεί πολιτικό έλεγχο στην αποστολή και είναι υπεύθυνη για τη στρατηγική της διεύθυνση.